Ľudovít Černák

Ľudovít Černák (* 12. október 1951, Hliník nad Hronom) je slovenský politik, elektrotechnik, hutník, dvojnásobný minister hospodárstva, podnikateľ.

 Štúdium a zamestnanie 
Po štúdiu na Elektrotechnickej fakulte SVŠT v Bratislave bol od roku 1979 ašpirantom na Hutníckej fakulte Technickej univerzity v Košiciach.

V rokoch 19751992 bol zamestnaný v Závode SNP v Žiari nad Hronom v rôznych funkciách. V septembri 1989 bol ako jeden z prvých v republike zvolený do funkcie generálneho riaditeľa podniku.

Po absolvovaní trojmesačného manažérskeho štúdia vo Veľkej Británii na Sandwell College v roku 1990 sa stal zakladajúcim členom Zväzu priemyslu SR a pôsobil ako jeho predseda.

 Politická kariéra 
 člen KSČ, zodpovedný za presadzovanie straníckej politiky aj počas Novembra 1989 v ZSNP
 od 1990 člen Slovenskej národnej strany (SNS)
 19921993 minister hospodárstva
 19921994 predseda SNS, na sneme v roku 1994 odvolaný z funkcie predsedu a vylúčený zo strany
 3. septembra 19941995 zakladateľ (spolu s Milanom Janičinom), predseda Národno-demokratickej strany – Novej alternatívy
 19951997 člen a predseda Demokratickej únie
 1998 – ? člen SDK, pred voľbami v roku 1998 bol šéfom volebného tímu (Slávia Capital poskytla podľa týždenníka Formát úver reklamným agentúram na kampaň SDK).
 19981999 minister hospodárstva
 2006 – dodnes honorárny konzul Uzbekistanu

 Podnikanie 
Černák bol prítomný pri delení federálneho majetku začiatkom 90 rokov a sám sa chválil, že jeho zásluhou Československá obchodná banka ostala československá.

Meno Černák sa spomínalo aj pri privatizácie Nafty Gbely (1996), keď ju označil práve on ako „podvod storočia“ a tiež pri presune Priemyselnej banky zo štátnych do súkromných rúk. Po týchto kauzách podal demisiu a zostal len pri podnikaní. V kauze Nafta Gbely, bol obviňovaný, že nadržiaval jednej zo spoločností, ktorá chcela do spoločnosti vstúpiť. Išlo o kanadskú spoločnosť, ktorú zastupovala Slavia Capital. Pri takzvanej skrytej privatizácii Priemyselnej banky sa opäť angažovala Slavia Capital, ktorej mal podľa oponentov nadržiavať. V rozhovore pre TREND tieto obvinenia odmieta, priznáva však blízke vzťahy so ("Petra Gabalca a Martina Kvietika zo Slavie som spoznal už skôr cez môjho kolegu z parlamentu Štefana Kvietika - Martinovho otca.")

V apríli 2000 založil spoločnosť Sitno Holding, a.s., kde je predsedom predstavenstva.

Koncom roku 2004 získal 100% podiel v ŠK Slovan Bratislava a pôsobil ako predseda futbalového klubu. Jeho rodina riadila tím až do roku 2009, keď sa vrátil do európskych súťaží a potom 90% predali Ivanovi Kmotríkovi.

V kauze platinových sitiek z roku 2011 Černákov príbuzný Michal Hudoba lacno kúpil platinové sitká od Správy štátnych hmotných rezerv, ktorú v tej dobe ovládala SDKÚ. Platinu skladoval v Černákovej firme, kým ju vyviezol do Anglicka. V roku 2020 sa kauza vrátila na začiatok, keď podozrivým je len znalec, ktorý vypracoval posudok.

V roku 2012 finančníci z Istrokapitalu (Energotrans z portfólia Istrokapitalu Maria Hoffmanna) a Slavie Capital spolu s Černákom ohlásili vznik strojárskeho zoskupenia Sitno s ambicióznymi plánmi. Nie všetky však vyšli, a tak je v súčasnosti častejšie spomínané dcéra založená 2005 SITNO HOLDING Real Estate, a.s.

 Referencie 

 Externé odkazy 


Kategória:Politici SNS (1990)
Kategória:Politici NDS
Kategória:Politici DÚ (1995)
Kategória:Politici SDK
Kategória:Predsedovia slovenských politických strán
Kategória:Podpredsedovia NR SR
Kategória:Poslanci NR SR (1994 – 1998)
Kategória:Poslanci NR SR (1998 – 2002)
Kategória:Ministri hospodárstva Slovenskej republiky
Kategória:Osobnosti z Hliníka nad Hronom
Kategória:Absolventi University of Birmingham
Kategória:Osobnosti z Kremnice
Kategória:Slovenskí podnikatelia
Kategória:Absolventi Elektrotechnickej fakulty Slovenskej technickej univerzity v Bratislave